**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

APSTIPRINĀTI

ar Madonas novada pašvaldības domes

2017.gada 28.septembra lēmumu Nr. 559

(protokols Nr.21, 71.p.)

**Madonas novada pašvaldības saistošie noteikumi Nr.20**

**„Grozījums Madonas novada pašvaldības 2012.gada 29.marta**

**saistošajos noteikumos Nr.6 „ Par kārtību, kādā Madonas novada iedzīvotāji tiek iesaistīti nodarbinātības pasākumā „Algotie pagaidu sabiedriskie darbi” Madonas novada pašvaldībā”**

*Izdoti saskaņā ar 2011.gada 25.janvāra Ministru kabineta noteikumu Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 141.6 punktu*

2017.gada 28.septemebrī

Izdarīt Madonas novada pašvaldības 2012.gada 29.marta saistošajos noteikumos Nr.6 „Par kārtību, kādā Madonas novada iedzīvotāji tiek iesaistīti nodarbinātības pasākumā „Algotie pagaidu sabiedriskie darbi” Madonas novada pašvaldībā” šādu grozījumu:

izteikt saistošo noteikumu 4.punktu šādā redakcijā:

“4. Algotajiem pagaidu sabiedriskajiem darbiem NVA reģistrētie bezdarbnieki tiek izvērtēti iesaistīšanai pasākumā atbilstoši šo saistošo noteikumu III. nodaļai, iesniedzot pieredzi apliecinošus dokumentus (CV, rekomendācijas, u.c.). Bezdarbnieki netiek izvērtēti gadījumā, ja NVA reģistrētais bezdarbnieku skaits algotajiem pagaidu sabiedriskajiem darbiem ir mazāks kā pieejamo vakanču skaits pasākumā.”

Domes priekšsēdētājs A.Lungevičs

**PASKAIDROJUMA RAKSTS**

**Madonas novada pašvaldības saistošajiem noteikumiem Nr.20 “Grozījums Madonas novada pašvaldības 2012.gada 29.marta saistošajos noteikumos Nr.6 „ Par kārtību, kādā Madonas novada iedzīvotāji tiek iesaistīti nodarbinātības pasākumā „Algotie pagaidu sabiedriskie darbi” Madonas novada pašvaldībā”**

Madonā

2017.gada 28.septembrī

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Lai veicinātu administratīvā procesa starp Madonas novada pašvaldību un Nodarbinātības Valsts aģentūru, iesaistot iedzīvotājus nodarbinātības pasākumā “Algotie pagaidu sabiedriskie darbi”, efektivitāti un lietderību, ir nepieciešams veikt grozījumus saistošajos noteikumos. |
| 2. Īss projekta satura izklāsts | Saistošo noteikumu 4.punkts tiek izteikts jaunā redakcijā, paredzot to, ka bezdarbnieki netiek izvērtēti iesaistīšanai pasākumā gadījumā, ja NVA reģistrētais bezdarbnieku skaits algotajiem pagaidu sabiedriskajiem darbiem ir mazāks kā pieejamo vakanču skaits pasākumā. |
| 3. Informācija par plānoto projekta ietekmi uz [pašvaldības budžetu](http://www.l2d.lv/l.php?doc_id=34703) | Nav attiecināms. |
| 4. Informācija par plānoto projekta ietekmi uz uzņēmējdarbības vidi [pašvaldības teritorijā](http://www.l2d.lv/l.php?doc_id=198901) | Saistošie noteikumi neietekmē uzņēmējdarbības vidi [pašvaldības teritorijā](http://www.l2d.lv/l.php?doc_id=198901). |
| 5. Informācija par administratīvajām procedūrām | Nav attiecināms. |
| 6. Informācija par [konsultācijām](http://www.l2d.lv/l.php?doc_id=235088) ar [privātpersonām](http://www.l2d.lv/l.php?doc_id=239192) | Ir notikušas konsultācijas ar Valsts Nodarbinātības aģentūru. |

Domes priekšsēdētājs A.Lungevičs